Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 471/11/8811	Trebišov, 25.1.2012
EEČ : 2-69-22-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako zákonná matka si neplnila svoju vyživovaciu povinnosť v mieste bydliska ani inde, voči svojmu mal. XXXXX, nar. XXXXX, vyplývajúcu jej z ustanovenia § 62 Zákona o rodine č. 36/2005 Z. z., a to aj napriek tomu, že jej táto povinnosť bola uložená rozsudkom Okresného súdu v Trebišove pod č. 7P 116/2009 zo dňa 08.06.2009, právoplatného dňa 08.07.2009, a to prispievať na výživu svojho syna v sume zodpovedajúcej 30 % zo sumy životného minima na nezaopatrené neplnoleté dieťa mesačne, vždy do 25. dňa v mesiaci vopred k rukám otca dieťaťa XXXXX, pričom si túto povinnosť plní nepravidelne a za obdobie od marca 2010 až doposiaľ dlhuje na bežnom výživnom sumu vo výške 562,- €.
Právna veta:
Podľa § 215 ods. 1 písm. h Tr. poriadku s poukazom na § 86 písm. a Tr. zákona sa trestné stíhanie pre prečin zanedbania povinnej výživy podľa § 207 ods. 1 Tr. zákona z a s t a v u j e,  lebo zanikla trestnosť činu.
Odôvodnenie:
Uznesením policajného orgánu OO PZ Streda nad Bodrogom pod sp. zn. ČVS: ORP-641/SB-TV-2011 zo dňa 27.06.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti tohoto uznesenia.

	Obvinená v priebehu skráteného vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od mesiaca marec 2010 až doposiaľ (t. j. vrátane mesiaca december 2011), vo výške 562,- € uhradila na účet otca dieťaťa XXXXX, vedený vo Všeobecnej úverovej banke. 

	Uvedenú skutočnosť potvrdil vo svojej výpovedi otec dieťaťa dňa 02.01.2012, v ktorej uviedol, že dlh na bežnom výživnom za žalované obdobie na svojho maloletého syna, vrátane mesiaca december 2011, považuje zo strany obvinenej za uhradený. 

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil skôr, než bolo o jej trestnej veci rozhodnuté, trestné stíhanie sa zastavuje, lebo zanikla trestnosť činu. 
Poučenie:
Proti tomuto  uzneseniu    je prípustná   sťažnosť,  ktorú   možno  podať do troch dní  od jeho oznámenia prostredníctvom tunajšej prokuratúry na Krajskú prokuratúru v Košiciach. Sťažnosť má odkladný účinok.

JUDr. Valéria Kovalová
prokurátorka